Suchoj Superjet 100

Suchoj Superjet 100 je moderné fly-by-wire regionálne prúdové lietadlo v kategórii 75 až 95 miest. Je to prvé ruské lietadlo pre civilnú osobnú prepravu od rozpadu Sovietskeho zväzu. Na vývoji sa okrem spoločnosti Suchoj podieľali tiež viaceré západné spoločnosti. Strategickým partnerom projektu sa stala talianska Alenia Aeronautica. Motory sú výsledkom spolupráce ruskej spoločnosti NPO Saturn a francúzskej Snecma. 

Suchoj strojom Superjet 100 konkuruje najmä kanadskému Bombardieru a brazílskemu Embraeru. Na domácich linkách nahrádza staré lietadlá Tu-134 a Jak-42, ktoré sa neslávne preslávilo pri leteckom nešťastí v Jaroslavli v roku 2011. Prototyp prvýkrát vzlietol 19. mája 2008 v ruskom Komsomoľsku na Amure. Let trval 65 minút. Svetovej verejnosti bol prvýkrát predstavený na airshow v Paríži v roku 2009.

Objednávky

Incidenty a nehody 
 9. máj 2012: Suchoj Superjet 100 havaroval počas predvádzacieho letu v hornatom teréne (chyba pilotov), vzdialenom približne 60 km južne od indonézskej metropoly Jakarta. Na palube sa nachádzalo 45 ľudí, prevažne podnikateľov, diplomatov a novinárov. Nehodu nikto neprežil. Predvádzací let bol určený pre predstaviteľov leteckých spoločností, ktorí zvažovali kúpu tohto nového ruského civilného lietadla.
 21. júl 2013: lietadlu sa počas pristávania v islandskom meste Keflavík nevysunul podvozok. Počas predvádzacieho letu boli na palube piati ľudia. Nikto nebol vážne zranený.
 5. máj 2019: krátko po štarte bol let 1492 spoločnosti Aeroflot z Moskvy do Murmanska nútený podniknúť núdzové pristátie na letisku Šeremetievo, pri ktorom stroj zachvátil požiar a zahynulo 41 osôb na palube.

Špecifikácie

Referencie

Pozri aj 
 Antonov An-148
 Bombardier CRJ700 series
 Embraer E-Jet

Ruské dopravné lietadlá
Lietadlá Suchoj